પેઢીઓ પહેલાંના ખેડૂતોના અનુભવો, ચિંતનનો નિચોડ એટલે સહેલાઈથી યાદ રાખી શકાય તેવી દુહા જેવી ખેતીલક્ષી કહેવતો. વર્ષો પહેલાં જે રીતે ઋતુઓ નિયમિતતાથી આવતી હતી તે મુજબ આજના પ્રદૂષણવાળા વાતાવરણમાં ઋતુચક્ર હોતું નથી. તેથી વધુ અભ્યાસ ન હોય તો કહેવતો ખોટી પડતી હોય તેવું લાગે. આમ છતાં કહેવતોમાં ઉલ્લેખાયેલાં નક્ષત્રો પ્રમાણે જો વરસાદ પડે તો તે નક્કી જ તેમાં દર્શાવેલું પરિણામ મળે, તેવું જાણકારોનું અને પ્રયોગશીલ ખેડૂતોનું કહેવું છે.